Paterna obri el termini per a participar en la nova edició del certamen literari Jocs Florals
10/04/2017

# Paterna obri el termini per a participar en la nova edició del certamen literari Jocs Florals

[![Paterna obri el termini per a participar en la nova edició del certamen literari Jocs Florals](/images/noticias/2017/04/jocs-florals.jpg)](/images/noticias/2017/04/jocs-florals.jpg)

10.04.2017

El concurs literari, que enguany celebren la seua 53 edició, inclou 11 categories de premi amb una quantia total de 4.400 euros

L'Ajuntament de Paterna ha obert una nova convocatòria del certamen literari "Jocs Florals", que té com a objectiu el foment de la llengua valenciana i la promoció de les tradicions paterneras.

"Els premis literaris Jocs Florals, que compten amb més de mig segle de tradició a Paterna, són un referent de la nostra cultura”, hi ha assenyalat la regidora de cultura Paqui Periche, que ha ressaltat la importància del certamen, "no només per la quantia dels premis sinó per la promoció dels valors i tradicions paterneres", i en eixe sentit, ha conclòs que "les obres seleccionades als llargs de les més de cinquanta edicions constituïxen un testimoni únic de la nostra història".

En esta LIII edició, s'han convocat onze premis dividits en les categories de poesia i prosa. Els autors podran presentar-se a diverses modalitats amb treballs inèdits que no hagen sigut guardonats en cap altre certamen.

Quant als treballs poètics, estos hauran d'estar escrits en valencià i competiran en tres modalitats amb premis de fins a 1000 euros.

En les categories de prosa s'inclouen contes infantils, relats curts i estudis monogràfics sobre Paterna. A més, les federacions festeres d'Interpenyes i Intercomparses oferiran 300 euros als treballs basats en històries relacionades amb el món de la pólvora i les festes de Moros i Cristians.

Així mateix, el grup de dansa Xafarnat, premiarà amb 200 euros els estudis sobre els costums, folklore i tradicions a Paterna en el segle XVIII, i el premi de la Confraria del Santíssim Crist de la Fe i Sant Vicent Ferrer tractarà sobre el vincle i relació de la Mare de Déu dels Desemparats i Paterna amb una dotació econòmica, este últim, de 500 euros.

Per a participar en el certamen literari, les obres hauran de presentar-se per registre d'entrada de l'Ajuntament de Paterna, abans del 2 de juny, acompanyades de la fitxa d'inscripció que pot descarregar-se en la web municipal www.paterna.es.

Finalment, el fallo del jurat es coneixerà durant la gala de celebració dels Jocs Florals que tindrà lloc el 18 d'agost i les obres premiades seran publicades en la revista municipal d'Alborgí.

[Descarregar bases i fitxa d'inscripció](/images/pdf/es/noticias/2017/03/JOCSFLORALS2017_final.pdf "Primavera en el Museu")